3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

(ก) ลักษณะของผลิตภัณฑ์หลักของบริษัท ห้องเย็นเอเชี่ยนซีฟู้ด จำกัด (มหาชน)

บริษัท ห้องเย็นเอเชี่ยนซีฟู้ด จำกัด (มหาชน) ดำเนินธุรกิจประเภทอุตสาหกรรมแปรรูปสัตว์น้ำ
แช่แข็ง โดยส่วนมากเป็นการจำหน่ายภายใต้เครื่องหมายของบริษัทเอง คือ TCC , ASS ,
SAKURA และ ASIAN SEAFOODS BRAND

ผลิตภัณฑ์ของบริษัท แบ่งออกเป็น 3 ประเภทใหญ่ ๆ คือ

1. ผลิตภัณฑ์ปลาทรายแช่แข็ง ได้แก่ ปลาทรายสดที่แล่แบบผีเสื้อ

2. ผลิตภัณฑ์ปลาหมึกแช่แข็ง ได้แก่ ปลาหมึกทั้งตัว ปลาหมึกลอกหนัง และปลาหมึกแล่

3. ผลิตภัณฑ์กุ้งแช่แข็ง สามารถแบ่งประเภทตามขบวนการผลิตได้ 8 ชนิด ดังนี้

1.  กุ้งชนิดที่อยู่ในสภาพธรรมชาติ คือ หัว เปลือก และหางอยู่ครบ (HEAD-ON SHELL ON)

  3.2 กุ้งเด็ดหัว เป็นกุ้งที่เอาหัวออกแล้ว
  แต่ลำตัวยังมีเปลือกและหางติดอยู่ตามธรรมชาติตลอดทั้งตัว (HEADLESS SHELL ON)

3.  กุ้งไว้หางเป็นกุ้งที่เอาหัวและเปลือกออกแต่ยังคงเหลือเปลือกปล้องสุดท้ายที่ติดกับแพนหาง

  (PEELED DEVEINED/UNDEVEINED TAIL-ON)

4.  กุ้งเนื้อ เป็นกุ้งที่เอาหัวและเปลือกออกทั้งหมดแล้ว มีทั้งชนิดชักไส้ (DEVEINED) และ

  ไม่ชักไส้ (UNDEVEINED , PEELED DEVEINED/UNDEVEINED TAIL-OFF)

  3.5 กุ้งต้ม หมายถึง นำกุ้งในข้อ 3.1 ถึง 3.4 มาผ่านกระบวนการทำให้สุก (COOKED OR

  BLANCHED)

  3.6 กุ้งชุบเกล็ดขนมปัง (BREADED SHRIMP) เป็นกุ้งในข้อ 3.3 นำมาคลุกกับเกล็ดขนมปัง

  3.7 กุ้งเสียบไม้ (Shrimp Skewer) นำกุ้งในข้อ 3.3 หรือ 3.4 มาเสียบไม้

  3.8 กุ้งชุบเนย (Shrimp Scampi) นำกุ้งในข้อ 3.3 มาชุบเนยและเครื่องเทศ

(ข) ผลิตภัณฑ์ของบริษัท ห้องเย็นเอเชี่ยนซีฟู้ด (สุราษฎร์ธานี) จำกัด

บริษัท ห้องเย็นเอเชี่ยนซีฟู้ด (สุราษฎร์ธานี) จำกัด
ดำเนินธุรกิจประเภทอุตสาหกรรมแปรรูปสัตว์น้ำแช่แข็งซึ่งส่วนมากเป็นการจำหน่ายภายใต้เครื่องหมายของบริษัทเอง
คือ ASP, TCC ผลิตภัณฑ์หลักของบริษัทสามารถแบ่งออกเป็น 10 ประเภทใหญ่ ๆ คือ

  1. ผลิตภัณฑ์ปลาหมึกกระดองแช่แข็ง (CUTTLEFISH)

  1.1 ผลิตเป็นเนื้อปลาหมึกแผ่น (FILLET)

  1.2 ผลิตเป็นปลาหมึกลอกหน้า (DOUBLE SKINLESS FILLET)

  1.3 ผลิตเป็นปลาหมึกแผ่นชิ้นสไลด์ (VALUE ADDED)

4.  ผลิตเป็นปลาหมึกขาวติดหัว, ติดปีก (WHOLE CLEANED)

  1.5 ผลิตเป็นปลาหมึกขาวติดหัวเสียบไม้ (SKEWER)

2.  ผลิตภัณฑ์ปลาหมึกหอมแช่แข็ง (SOFT CUTTLEFISH)

2.1 ผลิตเป็นเนื้อปลาหมึกแผ่น (FILLET)

  2.2 ผลิตเป็นเนื้อปลาหมึกหั่นเป็นเส้น (VALUE ADDED)

2.3 ผลิตเป็นเนื้อปลาหมึกแผ่นชิ้นสไลด์ (VALUE ADDED)

  3. ผลิตภัณฑ์ปลาหมึกกล้วยแช่แข็ง (SQUID)

  ั 3.1 ผลิตเป็นปลาหมึกทั้งตัวควักไส้ (WHOLE CLEANED)

  3.2 ผลิตเป็นปลาหมึกควักไส้, ต้มมีหนัง, ปีก, หัว (WHOLE BOILED)

  3.3 ผลิตเป็นเนื้อปลาหมึกหั่นเส้น (VALUE ADDED)

  3.4 ผลิตเป็นเนื้อปลาหมึกแผ่นชิ้นสไลด์ (VALUE ADDED)

3.5 ผลิตเป็นเนื้อปลาหมึกวงแหวน (SQUID RING)

3.6 ผลิตเป็นเนื้อปลาหมึกหลอด (TUBE)

4. ผลิตภัณฑ์ปลาหมึกสายแช่แข็ง (BABY OCTOPUS)

1.  ผลิตเป็นปลาหมึกทั้งตัวควักไส้ (GUTTED)

2.  ผลิตเป็นปลาหมึกทั้งตัวควักไส้ผ่า (BUTTERFLY STYLE)

  5. ผลิตภัณฑ์กุ้งแช่แข็ง (BLACK TIGER SHRIMP AND WHITE SHRIMP) ได้แก่

1.  กุ้งชนิดที่อยู่ในสภาพธรรมชาติ คือ หัว, เปลือก, หางอยู่ครบ (HEAD-ON)

5.2 กุ้งเด็ดหัว เป็นกุ้งที่เอาหัวออกแล้ว แต่ลำตัวยังคงมีเปลือกและหางติดอยู่ตามธรรมชาติ
ตลอดทั้งตัว (HEADLESS)

  5.3 กุ้งต้มติดหัวแช่แข็ง (WHOLE COOKED HEAD-ON)

  5.4 กุ้งต้มเด็ดหัวแช่แข็ง (COOKED HEADLESS)

  5.5 กุ้งดิบเด็ดหัวปอกเปลือก (RAW PEELED DEVEIN OR UNDEVEIN)

  5.6 กุ้งต้มเด็ดหัวปอกเปลือก (COOKED PEELED DEVEIN OR UNDEVEIN)

6.  ผลิตภัณฑ์เนื้อหอยลายแช่แข็ง (BOILED BABY CLAM MEAT)

7.  ผลิตภัณฑ์เนื้อหอยแมลงภู่แช่แข็ง (BOILED MUSSEL MEAT)

8.  ผลิตภัณฑ์กุ้งแดงดิบ (RAW RED SHRIMP)

9.  ผลิตภัณฑ์ทะเลรวม (SEAFOOD MIX)

10. ผลิตภัณฑ์ปลาไข่ (RAW CAPELIN)

(ค) ข้อจำกัดในการประกอบธุรกิจ

ไม่มีปัจจัยที่มีความชัดเจนว่าจะมีผลกระทบต่อการดำเนินธุรกิจหรือ ข้อจำกัดในการประกอบธุรกิจ

เช่น - ไม่มีการจำกัดโควต้าการส่งออก

-   กรณีจำนวนวัตถุดิบที่อาจขาดแคลนนั้นได้เปิดเผยไว้แล้วในหัวข้อ “ปัจจัยความเสี่ยง”

  และ “ข้อได้เปรียบและกลยุทธในการแข่งขันของบริษัท” ซึ่งบริษัทเชื่อว่าจะไม่

  ประสบปัญหาการขาดแคลนวัตถุดิบ

(ง) สิทธิอื่น เช่น สิทธิบัตร สัมปทาน ลิขสิทธิ์ เครื่องหมายการค้า

- ไม่มี -

(จ) การได้รับการส่งเสริมการลงทุน

บริษัท ห้องเย็นเอเชี่ยนซีฟู้ด (สุราษฎร์ธานี) จำกัด ได้รับบัตรส่งเสริมการลงทุน เขตส่งเสริม
การลงทุนเขต 3 ซึ่งคณะกรรมการส่งเสริมการลงทุนให้ไว้ ดังนี้

1. บัตรส่งเสริมการลงทุน เลขที่ 1766/2537 ลงวันที่ 17 พฤศจิกายน 2537
กิจการที่ได้รับการส่งเสริมการลงทุน คือผลิตภัณฑ์สัตว์น้ำแช่แข็งประเภท 7.25 กิจการห้องเย็น
ได้รับสิทธิทางภาษี เช่น:-

(1) ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

(2) ได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการที่ได้รับการ ส่งเสริม
    8 ปีนับแต่วันที่เริ่มมีรายได้จากการประกอบกิจการนั้น ๆ

(3) ได้รับลดหย่อนภาษีเงินได้นิติบุคคลสำหรับกำไรสุทธิจากการประกอบกิจการที่ได้รับการส่งเสริมในอัตราร้อยละห้าสิบของอัตราปกติเป็นเวลาห้าปี
    นับจากวันที่พ้นกำหนดระยะเวลาตามข้อ (2)

  (4) ได้รับอนุมัติให้หักเงินได้พึงประเมินเป็นจำนวนเท่ากับร้อยละห้าของรายได้จากการ
  ประกอบกิจการที่ได้รับการส่งเสริมเพื่อการส่งออกที่เพิ่มขึ้นจากปีก่อน เป็นเวลา 10 ปี
  นับแต่วันที่มีรายได้จากการประกอบกิจการนั้น ๆ

2.  บัตรส่งเสริมการลงทุน เลขที่ 1579 (2) / 2546 ลงวันที่ 3 กันยายน 2546
    กิจการที่ได้รับการ

ส่งเสริมการลงทุน คือ ผลิตอาหารจากสัตว์น้ำแช่แข็งประเภท 1.11
กิจการผลิตหรือถนอมอาหารหรือสิ่งปรุงแต่งอาหารโดยใช้เทคโนโลยีที่ทันสมัย (ยกเว้นการผลิตน้ำดื่ม
ลูกอมและไอศกรีม) ได้รับสิทธิทางภาษี เช่น

(1) ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

(2) ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับ

  การส่งเสริมรวมกันไม่เกินร้อยละ 100 ของเงินลงทุน ไม่รวมค่าที่ดินและทุนหมุนเวียน

มีกำหนดเวลาแปดปี นับแต่วันที่เริ่มมีรายได้จากการประกอบกิจการนั้น

(2) การตลาดและภาวะการแข่งขัน

ก. สภาพทั่วไปทางการตลาด

สินค้าอาหารทะเลแช่แข็ง แบ่งเป็น 3 ผลิตภัณฑ์ ได้แก่

­ 1. กุ้งสดแช่แข็ง

2. ปลาหมึกสดแช่แข็ง

3. ปลาสดแช่แข็ง

ลักษณะของตลาดสินค้าอาหารทะเลแช่แข็งเพื่อการส่งออก เป็นตลาดที่มีการแข่งขันกันสูง
เนื่องจากมีผู้ผลิตสินค้าชนิดและประเภทเดียวกันกับไทยเป็นจำนวนมาก ขณะเดียวกันตลาดก็ขึ้นอยู่กับ
Demand & Supply และขึ้นอยู่กับสภาวะเศรษฐกิจของประเทศผู้ซื้อ
ซึ่งตลาดส่วนใหญ่ยังเป็นของผู้ซื้อ ทั้งประเทศผู้ผลิตต่าง ๆ ยังมีปริมาณที่ไม่มีแนวโน้มจะลดลง
ความต้องการซื้อจำกัดอยู่เพียงไม่กี่ประเทศ ย่อมทำให้เกิดการแข่งขันในด้านราคา

วิธีการจำหน่ายสัตว์น้ำทะเลแช่แข็งของผู้ผลิตภายในประเทศส่วนใหญ่เป็นการจำหน่ายผ่านนายหน้าที่อยู่ในประเทศหรือไม่ก็ทำการขายเองและขายผ่านนายหน้าพร้อมกันไป
สำหรับผู้ซื้อสินค้าในต่างประเทศนั้น ได้แก่ ผู้แทนขาย (Dealer) ผู้นำเข้า (Importer)
ซึ่งอาจทำหน้าที่เป็นตัวกลาง (ฺBroker) และหรือผู้ขายส่ง (Wholesaler) ไปพร้อมกัน

  ปัจจัยแห่งความสำเร็จของผู้ประกอบธุรกิจในอุตสาหกรรมผลิตและส่งออกอาหารทะเลแช่แข็ง 1.
  ต้องมีเงินทุนประกอบการและกระแสเงินสดมากพอที่จะใช้หมุนเวียนในธุรกิจ

  2. ต้องมีโรงงานตั้งอยู่ในทำเลที่เหมาะสมต่อการจัดซื้อหาวัตถุดิบ จัดหาคนงานสะดวกต่อการขน

  ส่งสินค้าและไม่มีปัญหาเรื่องสิ่งแวดล้อม

  3. ต้องมีคนงานที่มีความชำนาญ ในจำนวนที่มากพอต่อการผลิต

  4. ในการผลิตต้องคำนึงถึงคุณภาพ ความสด และขนาดมาตรฐานตัวสินค้า ที่ทำให้ลูกค้าพอใจ

  5. ทางด้านการตลาด ต้องมีความซื่อสัตย์ ตรงต่อเวลา ให้บริการที่ดีต่อลูกค้าในการส่งมอบสินค้า

  6. ต้องสร้างประวัติที่ดี มีเครื่องหมายการค้า (Brand Name) ที่ผู้ซื้อเชื่อถือ

ข้อได้เปรียบและกลยุทธ์ในการแข่งขันของบริษัท

ปลาทราย

1. บริษัทมีคนงานที่มีความสามารถและความเชี่ยวชาญในการแล่ปลาทราย ซึ่งถือเป็นเทคนิคเฉพาะ
ทำให้คู่แข่งอื่นที่จะผลิตปลาทรายแข่งกับบริษัทนั้นทำได้ยากลำบาก
จึงถือได้ว่าเป็นการตัดโอกาสของผู้ที่จะเข้ามาเป็นผู้ประกอบการรายใหม่ในส่วนของผลิตภัณฑ์ปลาทรายแช่แข็ง

อนึ่ง บริษัทไม่มีความเสี่ยงจากการพึ่งพิงบุคลากรดังกล่าว เพราะบริษัทมีพนักงานที่มีทักษะ
มีความชำนาญ ในเรื่องนี้มากเพียงพอ และสามารถฝึกหัดพนักงานใหม่เพิ่มเติมได้อย่างต่อเนื่อง
อีกทั้งพนักงานเหล่านี้ล้วนเป็นพนักงานที่ทำงานกับบริษัทมานาน มีความซื่อสัตย์
จงรักภักดีและมีความผูกพันกับบริษัทอย่างแนบแน่น

2. บริษัทมี Suppliers ที่อยู่แหล่งต่าง ๆ ตามชายทะเล มีความสัมพันธ์อันดีมาเป็นเวลานาน ซึ่ง
Suppliers ส่วนมากมีความพอใจที่จะขายปลาทรายให้กับบริษัท
เนื่องจากบริษัทมีการรับซื้อในปริมาณที่สม่ำเสมอแน่นอน มีการชำระเงินที่รวดเร็วตรงต่อเวลา
ทำให้บริษัทสามารถซื้อปลาทรายได้มากกว่าผู้ผลิต

รายอื่น

กุ้ง

1.  บริษัทฯ มีฐานของลูกค้าที่ยาวนานและสามารถเพิ่มศักยภาพของการจัดจำหน่ายโดยสร้างสินค้า

ใหม่ควบคู่กันไปด้วย

2. บริษัทฯ มีนโยบายผลิตสินค้ามูลค่าเพิ่มเพิ่มขึ้นทุกปี โดยเน้นงานวิจัยและการนวัตกรรม
จึงมีการลงทุนเพิ่มในส่วนนี้ทุกปี โดยเปรียบเทียบกับยอดขายและผลการดำเนินการ

 3. บริษัทฯ มีนโยบายที่ตระหนักถึงความสำคัญของคุณภาพ และความปลอดภัยของสินค้าที่ผลิตขึ้น จึงนำระบบการตรวจสอบควบคุมคุณภาพและความปลอดภัยของอาหาร โดยได้รับการรับรองจาก BRITISH RETAIL CONSORTIUM STANDARD : BRC, ISO 9001 version 2000 , HALAL ซึ่งเป็นระบบมาตรฐานสากลที่ได้รับการยอมรับในอุตสาหกรรมอาหารอันหมายรวมถึงระบบคุณภาพ “การวิเคราะห์อันตราย และการควบคุมจุดวิกฤตในกระบวนการผลิต” (Hazard Analysis and Critical Control Point : HACCP) มาใช้ในการผลิตสินค้าเพื่อให้ได้คุณภาพและมาตรฐานตรงตามสุขลักษณะที่มีความปลอดภัยต่อผู้บริโภคและเป็นที่พอใจของลูกค้า

4. ทางด้านตลาด บริษัทมีความตรงต่อเวลา ซื่อสัตย์ บริการที่ดีต่อลูกค้าในการส่งมอบสินค้าทำให้

ลูกค้าสามารถซื้อสินค้าจากบริษัทได้อย่างต่อเนื่อง ซึ่งเป็นประวัติที่ดีของบริษัท

5.  บริษัทมีนโยบายที่จะหาลูกค้าประจำเพิ่ม โดยทำ Direct Sale
    ถึงผู้บริโภคสุดท้ายเพื่อสามารถ แข่งขันในตลาด

ปลาหมึก

1.  บริษัทมี Suppliers อยู่ในแหล่งต่างๆ ทั้งฝั่งอันดามัน และอ่าวไทย
    ทำให้มีประสิทธิภาพในการ

รวบรวมวัตถุดิบได้ทั้ง 2 แหล่ง

2. บริษัทฯ ดำเนินการพัฒนาผลิตภัณฑ์ และเพิ่มมูลค่าในสินค้าให้เป็นที่ยอมรับจากประเทศผู้นำเข้า
เพื่อเพิ่มศักยภาพการแข่งขันในตลาดโลก

สินค้าใหม่

ได้แก่สินค้าประเภทสำเร็จรูป และกึ่งสำเร็จรูปเพื่อช่วยรองรับรูปแบบใหม่
และพัฒนาผลิตภัณฑ์สำหรับสินค้าหลักและสินค้ารอง ในปัจจุบันบริษัทเริ่มมีผลิตภัณฑ์ใหม่ ๆ เหล่านี้
ได้แก่ กุ้งต้มสุกแช่แข็ง กุ้งยืด กุ้งปรุงรส กุ้งชุบเกล็ดขนมปัง
และบริษัทมีแผนกงานทำการวิจัยค้นคว้าและพัฒนาผลิตภัณฑ์ใหม่ ๆ ออกจำหน่ายต่อไป

นโยบายราคาของบริษัท

 นโยบายการตั้งราคาขึ้นกับสภาวะราคาในตลาดโลก อย่างไรก็ดีราคาขายจะถูกกำหนดโดยกลไกของตลาด บริษัทมีนโยบายมุ่งผลิตสินค้าคุณภาพสูง เนื่องจากผลิตภัณฑ์คุณภาพสูงมีราคาที่ค่อนข้างดี นอกจากนี้ในภาวะที่ตลาดอ่อนตัวราคาสินค้าทั่วไปลดลง ผู้ซื้อมักเลือกซื้อสินค้าที่มีคุณภาพสูงก่อน ดังนั้นความต้องการสินค้าคุณภาพสูงจึงไม่ตกมาก 

ผลของฤดูกาลที่กระทบต่อการดำเนินธุรกิจของบริษัท

ปัจจุบันประเทศไทยสามารถเลี้ยงกุ้งกุลาดำ และกุ้งขาว (VANNAMED)
จึงทำให้มีวัตถุดิบป้อนโรงงานได้ตลอดปี แต่สำหรับปลาหมึกนั้นจะขึ้นกับฤดูกาล
ซึ่งค่อนข้างผันผวนกว่าวัตถุดิบชนิดอื่น กล่าวคือโดยปกติปลาหมึกจะมีมากในช่วงฤดูฝน
แต่ถ้ามีมรสุมซึ่งทำให้เรือประมงไม่สามารถออกทะเลได้ ก็อาจทำให้ปริมาณปลาหมึกที่จับได้ลดลง
และในปี2547 ปริมาณของปลาหมึกที่จับได้ จากอ่าวไทย และอันดามัน มีปริมาณลงลงอย่างมาก
ทำให้ราคาวัตถุดิบแพงขึ้น

ส่วนในด้านการจำหน่ายนั้น ยอดขายปลาทรายจะขึ้นสูงในช่วงเดือนกุมภาพันธ์ - พฤษภาคม
และเดือนสิงหาคม - ตุลาคม เพราะตรงกับช่วงเทศกาลของญี่ปุ่นที่นิยมกิน เทมปุระ

ลักษณะของลูกค้าและความสัมพันธ์ระหว่างลูกค้ากับบริษัท

ผลิตภัณฑ์ปลาทรายแช่แข็ง บริษัทส่งไปจำหน่ายที่ประเทศญี่ปุ่นทั้งหมด
ลูกค้าประเทศญี่ปุ่นที่สั่งซื้อสินค้าจากบริษัท มีประมาณ 30 ราย
ลูกค้าส่วนใหญ่เป็นลูกค้าเก่าที่ติดต่อกันมานาน
ซึ่งลูกค้าดังกล่าวมีความเชื่อถือในคุณภาพที่ได้มาตรฐานของผลิตภัณฑ์ของบริษัท

ในส่วนผลิตภัณฑ์กุ้งแช่แข็ง บริษัทส่งไปจำหน่ายที่ประเทศจีน สหรัฐอเมริกา ญี่ปุ่น และประเทศอื่น ๆ
จากข้อมูลการจำหน่ายปี 2547 บริษัทส่งไปจำหน่ายที่ญี่ปุ่น ประมาณ 47% สหรัฐอเมริกา ประมาณ

30% แคนาดา ประมาณ 5% ยุโรป 13% และส่งไปจำหน่ายที่ประเทศฮ่องกง เกาหลี ไต้หวัน
ออสเตรเลีย และประเทศนิวซีแลนด์ ประมาณ 5% ของมูลค่าการจำหน่ายทั้งหมด

ในส่วนผลิตภัณฑ์ปลาหมึก บริษัท ส่งไปจำหน่ายที่ยุโรป ญี่ปุ่น อเมริกา โดยคิดเป็น สัดส่วน 40%,
25%, และ 20% ตามลำดับ

การจำหน่าย และช่องทางการจำหน่าย

- การจำหน่าย

ในปี 2547 ผลิตภัณฑ์ของบริษัท และบริษัทย่อย ส่งสินค้าไปจำหน่ายต่างประเทศ ประมาณร้อยละ 96
ของมูลค่าการจำหน่ายทั้งหมด และอีกประมาณร้อยละ 4 เป็นการจำหน่ายภายในประเทศ
ซึ่งเป็นการขายผลพลอยได้และเศษซากเกือบทั้งหมดในส่วนของตลาดต่างประเทศนั้น ตลาดที่สำคัญ
คือ ประเทศ ญี่ปุ่น สหรัฐอเมริกา และจีน

- ช่องทางการจำหน่าย

บริษัทจะจำหน่ายโดยตรงให้กับลูกค้าหรือขายผ่านนายหน้า (Broker)
โดยสามารถแบ่งลักษณะของลูกค้าได้เป็น 4 ประเภทดังนี้

1. ผู้ค้าส่ง (Wholesaler) :
เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร

2. ผู้นำเข้า (Importer) : ผู้นำเข้าจะจำหน่ายให้แก่ผู้ค้าส่ง (Wholesaler Chain)
และภัตตาคาร

3. โรงงานแปรรูป (Reprocessor) :
ผู้ซื้อสินค้าไปทำการผลิตอีกทอดหนึ่งหรือนำไปบรรจุหีบห่อใหม่

และจำหน่ายให้ ผู้ค้าปลีก ซุปเปอร์มาร์เก็ต ภัตตาคาร ส่วนใหญ่

คือผลิตภัณฑ์ปลาทรายแช่แข็ง

4. เครือข่ายร้าน อาหาร (Restaurant chain) :
ซึ่งทำการซื้อโดยตรงเพื่อป้อนให้กับเครือข่ายร้านอาหารของ ตัวเอง

อนึ่ง บริษัทฯ ไม่มีการพึ่งพิงลูกค้าหรือนายหน้ารายใดเกินร้อยละ 30 ของรายได้รวม

โอกาสและอุปสรรคในอุตสาหกรรม

ธุรกิจผลิตสินค้าอาหารทะเลแช่แข็งเพื่อการส่งออกมีการแข่งขันกัน
ตั้งแต่การซื้อวัตถุดิบและการขายผลิตภัณฑ์
ซึ่งจากปัจจัยแห่งความสำเร็จที่บริษัทมีอยู่ประกอบกับข้อได้เปรียบและกลยุทธ์ในการแข่งขันของบริษัทที่ได้กล่าวแล้ว
รวมกับการที่บริษัทมีความสัมพันธ์อันดีกับ Suppliers และลูกค้า
ซึ่งส่วนใหญ่เป็นความสัมพันธ์ที่มีมานานนับ 10 ปี
ทำให้บริษัทมีโอกาสและช่องทางที่ดีในการดำเนินธุรกิจ

อย่างไรก็ตามในธุรกิจผลิตสินค้าอาหารทะเลแช่แข็งเพื่อการส่งออกของบริษัทก็ยังมีปัญหาและอุปสรรคอยู่บ้าง
อันได้แก่ บางปีการเพาะเลี้ยงกุ้งกุลาดำมีผลผลิตลดลงจากปีก่อน
เพราะเกษตรกรส่วนใหญ่มีปัญหาเรื่องของโรคกุ้ง ทำให้ต้องหยุดเลี้ยง
ประกอบกับปัญหาด้านเศรษฐกิจที่ส่งผลให้ต้องชะลอการเลี้ยง ทำให้มีวัตถุดิบกุ้งที่ใช้ผลิตลดลง
ราคาวัตถุดิบพุ่งสูงขึ้นมาก

นอกจากนี้ปัจจุบันการเพาะเลี้ยงกุ้งขาว (VANNAMED) ได้มีสัดส่วนการขยายการเลี้ยงเพิ่มขึ้นทุกปี
อีกทั้งได้มีการพัฒนาพันธุ์กุ้งที่มีคุณภาพสูงอย่างต่อเนื่อง เพื่อทำให้กุ้งที่จับได้มีคุณภาพ และ
มีปริมาณมากขึ้น ราคาโดยทั่วไปจะต่ำกว่ากุ้งกุลาดำ จึงทำให้ลูกค้าได้หันมาบริโภคกุ้งขาว
(VANNAMED) มากขึ้น

1)  อัตราภาษีการทุ่มตลาด (ANTIDUMPING) ซึ่งไทยเสีย ในอัตรา 5.95 %
    ซึ่งต่ำกว่าประเทศคู่แข่งขัน จะมีผลทำให้ไทยได้เปรียบประเทศคู่แข่งขัน เช่น เวียดนาม
    ,อินเดีย, จีน

2)  ภาษี GSP (สิทธิพิเศษทางศุลกากร) ของสหภาพยุโรป
    คาดว่าสหภาพยุโรปจะคืนสิทธิพิเศษทางภาษีให้ประเทศไทยภายในกลางปี 2548
    ซึ่งจะทำให้ไทยขยายตลาดไปสหภาพยุโรปได้มากขึ้น

สำหรับอุปสรรคอื่น ๆ ได้เปิดเผยไว้แล้วในหัวข้อ “ปัจจัยความเสี่ยง”

ข. สภาพการแข่งขัน

การแข่งขันในตลาดโลก

คู่แข่งที่สำคัญของไทยในปัจจุบันนี้มีหลายประเทศ เช่น ประเทศอินโดนีเซีย ประเทศจีน
ประเทศเวียตนาม และ เอกวาดอร์
ซึ่งประเทศเหล่านี้มีข้อได้เปรียบทางภูมิศาสตร์ในด้านพื้นที่จับสัตว์น้ำทะเลและเนื้อที่ในการใช้เพาะเลี้ยงกุ้งที่มากกว่า
นอกจากนี้ ค่าแรงงานในประเทศเหล่านี้ยังต่ำกว่าของประเทศไทย
อย่างไรก็ตามประเทศไทยก็ได้เปรียบในด้านของสาธารณูปโภคพื้นฐานและการขนส่งที่ดีกว่าในการนำวัตถุดิบไปยังโรงงานผลิตประกอบกับแรงงานที่มีความชำนาญงานมากกว่าจึงทำให้ผลิตภัณฑ์ของไทยมีคุณภาพที่ได้มาตรฐาน
จึงทำให้ประเทศไทยยังสามารถแข่งขันอยู่ได้ในตลาดโลก

ปัจจัยที่มีผลต่อการแข่งขัน

เช่น มาตรการกีดกันทางการค้า การแข่งขันและการเปิดเสรีทางการค้า ได้เปิดเผยไว้แล้ว

ในหัวข้อ “ปัจจัยความเสี่ยง” และ “ข้อได้เปรียบและกลยุทธในการแข่งขัน”

 ความยาก/ง่ายของผู้ที่จะเข้ามาในอุตสาหกรรม

เนื่องจากตลาดสินค้าอาหารทะเลแช่แข็งเพื่อการส่งออกเป็นตลาดที่มีการแข่งขันกันสูง
จึงมีความยากอยู่มากสำหรับผู้ที่จะเข้ามาใหม่ในอุตสาหกรรมนี้และประสงค์ต่อความสำเร็จของธุรกิจ
เนื่องจากอย่างน้อยจะต้องมีปัจจัยแห่งความสำเร็จของผู้ประกอบธุรกิจในอุตสาหกรรมผลิตและส่งออกอาหารทะเลแช่แข็ง
ดังที่ได้บรรยายไว้แล้ว

ขนาดของบริษัทเมื่อเปรียบเทียบกับคู่แข่ง

ปัจจุบันมีบริษัทที่ดำเนินธุรกิจการส่งออกอาหารทะเลแช่แข็งเช่นเดียวกับบริษัทฯ มากกว่า 30 บริษัท
และมีหลายบริษัทที่ไม่ได้จดทะเบียนอยู่ในตลาดหลักทรัพย์ จึงไม่สามารถคำนวณส่วนแบ่งการตลาดได้
แต่ประมาณได้ว่าในธุรกิจส่งออกอาหารทะเลเช่นเดียวกันนี้ บริษัทฯ
สามารถยืนหยัดอยู่ได้ในระดับชั้นแนวหน้าของประเทศ

กุ้งสดแช่แข็ง

เนื่องจากผู้ผลิตภายในประเทศส่วนใหญ่จะมุ่งเน้นการส่งออกกุ้งสดแช่แข็ง อีกทั้งยังมีตลาดหลัก
ร่วมกันคือ ญี่ปุ่น สหรัฐอเมริกา และจีน ทำให้การแข่งขันในส่วนนี้ค่อนข้างรุนแรง กลยุทธ์ที่ใช้ในการ
แข่งขันในส่วนของกุ้งสดแช่แข็ง คือ การใช้ช่องทางการจำหน่าย
ถึงแม้ว่าผู้ผลิตทุกรายโดยส่วนใหญ่จะมีตลาดหลักร่วมกัน
แต่ผู้ผลิตแต่ละรายต่างก็มีฐานลูกค้าของตนเอง
อีกทั้งปริมาณความต้องการกุ้งสดแช่แข็งจากประเทศไทย ทั้งในญี่ปุ่นและสหรัฐฯ
ก็ยังคงมีอยู่ในระดับที่สูงกว่าปริมาณการผลิตของไทยอยู่มาก
ดังนั้นภาวะการแข่งขันในส่วนนี้จึงไม่ส่งผลกระทบเสียหายต่อผู้ผลิตมากเท่าใด

ปลาทรายแล่แช่แข็ง

สภาพการแข่งขันในด้านผลิตภัณฑ์ปลาทรายแช่แข็งส่งออกนั้น อาจกล่าวได้ว่ามีการแข่งขันน้อยมาก
ทั้งนี้
เพราะผู้ผลิตปลาทรายแช่แข็งส่งออกต้องมีแรงงานที่มีความชำนาญในการแล่ปลาให้ได้มาตรฐานส่งออก
จึงเป็นปัจจัยหลักที่ทำให้มีผู้ผลิตปลาทรายแช่แข็งจำนวนน้อยราย สำหรับตลาดการส่งออกที่สำคัญ คือ
ญี่ปุ่น ทั้งนี้เพราะชาวญี่ปุ่นนิยมบริโภคปลาเทมปุระที่ทำจากปลาทรายเนื่องจากมีโปรตีนสูง

ปลาหมึกสดแช่แข็ง

การแข่งขันในด้านการส่งออกปลาหมึกแช่แข็งมีค่อนข้างน้อย
พิจารณาจากมูลค่าการส่งออกปลาหมึกแช่แข็งยังน้อยมากเมื่อเทียบกับมูลค่าการส่งออกอาหารทะเลสดแช่แข็งทั้งหมดของประเทศไทย
เนื่องจากปัจจัยด้านความลำบากในการจัดหาวัตถุดิบซึ่งต้องอาศัยจากธรรมชาติเพียงแหล่งเดียว
ตลาดส่งออกหลักได้แก่ ญี่ปุ่น และยุโรป

แนวโน้มการเจริญเติบโตและการพัฒนาของอุตสาหกรรม

ในขณะที่อุปทาน (Supply) ของอาหารทะเลแช่เยือกแข็งมีมากขึ้น
อันเนื่องมาจากการพัฒนาการเลี้ยงสัตว์น้ำที่มีประสิทธิภาพดีขึ้น การสร้างอุปสงค์ (Demand)
ในตลาดใหม่ โดยความสามารถของการหาแหล่งวัตถุดิบที่ถูกกว่าย่อมสามารถขยายฐานการขายได้
นอกจากนั้นแล้วด้วยศักยภาพของ อุตสาหกรรมที่มีการพัฒนาและการวิจัยอย่างต่อเนื่อง
รวมถึงระบบคุณภาพที่ได้มาตรฐาน จะเพิ่มทิศทางของสินค้าที่มีมูลค่าเพิ่ม
และความหลากหลายของผลิตภัณฑ์ สามารถพยุงราคาสินค้าให้อยู่ในระดับสูงได้
อุตสาหกรรมอาหารทะเลแช่เยือกแข็งของไทยยังคงมีอนาคตและมีศักยภาพในการแข่งขัน
ทั้งนี้ขึ้นอยู่กับการพัฒนาคุณภาพการผลิตให้ได้มาตรฐานเป็นที่ยอมรับของประเทศผู้นำเข้า
และป้องกันปัญหาที่ใช้เป็นข้ออ้างในการกีดกันทางการค้า

ลักษณะของลูกค้า

เปิดเผยไว้แล้วในข้อ “ภาพรวมการประกอบธุรกิจ”

(3) การจัดหาผลิตภัณฑ์หรือบริการ

 ก. การผลิต

1. ที่ตั้งโรงงานของบริษัท ห้องเย็นเอเชี่ยนซีฟู้ด จำกัด (มหาชน)

โรงงานแห่งที่แรก 742 ซอยกล้วยน้ำไท ถนนอาจณรงค์ แขวงคลองเตย เขตคลองเตย

กรุงเทพมหานคร 10110

โทร : (02) 249-7113, (02) 249-5255, (02) 249-9324

โทรสาร : (02) 249-5256, (02) 249-3605 ,(02) 249-3675

โรงงานแห่งที่ 2 และสำนักงานใหญ่

55/2 หมู่ 2 ถนนพระราม 2 ต.บางกระเจ้า อ.เมือง

จ.สมุทรสาคร 74000

โทร. (034) 822204 - 7, (034) 822700-5

โทรสาร (034) 822407, (034) 822698-9,(034) 822706

ที่ตั้งโรงงานของบริษัทย่อยชื่อบริษัท ห้องเย็นเอเชี่ยนซีฟู้ด (สุราษฎร์ธานี) จำกัด

57 หมู่ที่ 4 ตำบลท่าสะท้อน อำเภอพุนพิน จ.สุราษฎร์ธานี 84130

โทร. (077) 286161-2

โทรสาร (077) 281758, (077) 282785

  2. กำลังการผลิต และปริมาณการผลิต

- กำลังการผลิตและปริมาณการผลิตจริงของ บริษัท ห้องเย็นเอเชี่ยนซีฟู้ด จำกัด (มหาชน)

+--------------------------------------+---------+---------+---------+
|  ผลิตภัณฑ์                              | 2545    | 2546    | 2547    |
+--------------------------------------+---------+---------+---------+
| กำลังผลิต (เครื่องจักร) เต็มที่ (หน่วย : ตัน)  | 50,760  | 50,760  | 50,760  |
+--------------------------------------+---------+---------+---------+
| ปริมาณการผลิต (หน่วย : ตัน)              |         |         |         |
+--------------------------------------+---------+---------+---------+
| ปลา                                  | 5,735   | 4,588   | 4,415   |
+--------------------------------------+---------+---------+---------+
| หมึก                                  | 595     | 212     | 241     |
|                                      |         |         |         |
| กุ้ง                                   | 9,261   | 11,711  | 10,642  |
+--------------------------------------+---------+---------+---------+
| การใช้กำลังการผลิต % *                  | 31      | 33      | 30      |
|                                      |         |         |         |
| อัตราเพิ่มของปริมาณการผลิต %              | (5)     | 6       | (7)     |
+--------------------------------------+---------+---------+---------+

-กำลังการผลิตและปริมาณการผลิตจริงของ บริษัท ห้องเย็นเอเชี่ยนซีฟู้ด (สุราษฎร์ธานี) จำกัด

+--------------------------------------+---------+---------+---------+
| ผลิตภัณฑ์                               | 2545    | 2546    | 2547    |
+--------------------------------------+---------+---------+---------+
| กำลังผลิต (เครื่องจักร) เต็มที่ (หน่วย : ตัน)  | 26,640  | 26,640  | 26,640  |
+--------------------------------------+---------+---------+---------+
| ปริมาณการผลิต (หน่วย : ตัน)              |         |         |         |
+--------------------------------------+---------+---------+---------+
| ปลา                                  | 250     | 369     | 100     |
+--------------------------------------+---------+---------+---------+
| หมึก                                  | 4,834   | 6,644   | 7,340   |
|                                      |         |         |         |
| กุ้ง                                   | 776     | 1,112   | 780     |
|                                      |         |         |         |
| หอย                                  | 147     | 209     | 285     |
+--------------------------------------+---------+---------+---------+
| การใช้กำลังการผลิต % *                  | 23      | 31      | 32      |
|                                      |         |         |         |
| อัตราเพิ่มของปริมาณการผลิต %              | 19      | 39      | 2       |
+--------------------------------------+---------+---------+---------+

หมายเหตุ * การใช้กำลังการผลิต
เป็นการเปรียบเทียบระหว่างการผลิตจริงกับกำลังการผลิตเต็มที่ของเครื่องจักรทั้งหมด
ซึ่งในปัจจุบันบริษัทมีเครื่องจักรสำรองที่ไม่ได้ทำการผลิตหลายเครื่อง เนื่องจากเหตุผล

ทางด้านตลาดและฤดูกาลผลิต ประกอบกับสินค้าของบริษัทเป็นอาหารสด การผลิตต้องสม่ำเสมอ
จะหยุดชะงักไม่ได้ จึงมีความจำเป็นต้องสำรองเครื่องจักรไว้
ในกรณีที่เครื่องจักรที่ใช้ในการผลิตเครื่องใดเสีย
จะสามารถนำเครื่องจักรสำรองมาใช้ทดแทนได้ทันที
ดังนั้นจึงทำให้ตัวเลขเปอร์เซ็นต์การใช้กำลังผลิต ค่อนข้างต่ำ
นอกจากนี้เนื้อที่โรงงานเก่าคับแคบมาก ไม่มีเนื้อที่เพียงพอที่จะเพิ่มคนงานและโต๊ะแล่ปลา
บริษัทไม่สามารถเพิ่มกำลังการผลิตที่โรงงานเก่าได้
จึงต้องมีการสร้างโรงงานแห่งใหม่ที่จังหวัดสมุทรสาคร

ข. การจัดหาวัตถุดิบ

1. แหล่งที่มาของวัตถุดิบ

บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายหนึ่งรายใดเกินกว่าร้อยละ 30
ของมูลค่าการซื้อวัตถุดิบทั้งหมดในระยะ 3 ปี ติดต่อกัน หรือมีข้อผูกพันว่าจะซื้อวัตถุดิบเกินกว่าร้อยละ
30 ของมูลค่าการซื้อวัตถุดิบในอนาคต วัตถุดิบของบริษัท คือ กุ้งกุลาดำ ปลาทราย และปลาหมึก
จากข้อมูลการสั่งซื้อ วัตถุดิบในปี 2547 บริษัทมีมูลค่าการสั่งซื้อวัตถุดิบ (รวมทุกประเภท)
จากแหล่งในประเทศประมาณร้อยละ 90

ของมูลค่าการสั่งซื้อวัตถุดิบทั้งหมด จำนวนผู้จำหน่ายวัตถุดิบประมาณ 200 ราย
รายละเอียดเกี่ยวกับข้อมูลวัตถุดิบ มีดังนี้

กุ้งกุลาดำ

บริษัทรับซื้อวัตถุดิบกุ้งกุลาดำจากการเพาะเลี้ยงของเกษตรกรผู้ทำฟาร์มกุ้งตามชายฝั่งทะเล ทั่วประเทศทั้งหมด แหล่งวัตถุดิบที่สำคัญ คือ จังหวัดจันทบุรี ตราด ระนอง พังงา ภูเก็ต สุราษฎร์ธานี นครศรีธรรมราช ปัตตานี และชุมพรเป็นต้น

การสั่งซื้อวัตถุดิบจากแหล่งข้างต้น บริษัทมีการสั่งซื้อวัตถุดิบ 2 ลักษณะ คือ สั่งซื้อจากแพปลา
และรับซื้อจากบ่อโดยผ่านพ่อค้าคนกลาง

ปลาทราย

บริษัทซื้อวัตถุดิบปลาทรายทั้งในประเทศและต่างประเทศ โดยในปี 2547
มีสัดส่วนการสั่งซื้อจากในประเทศ : ซื้อจากต่างประเทศ = 84 : 16

การสั่งซื้อวัตถุดิบปลาทรายจากภายในประเทศ บริษัทมีการสั่งซื้อวัตถุดิบใน 2 ลักษณะ คือ
การสั่งซื้อจากแพปลา และรับซื้อจากพ่อค้าท้องถิ่น แหล่งวัตถุดิบที่สำคัญ คือ จังหวัดชลบุรี ระยอง
ตราด จันทบุรี ระนอง ตรัง สตูล

ส่วนการสั่งซื้อวัตถุดิบปลาทรายจากต่างประเทศ คือ ประเทศเวียตนาม จีน ออสเตรเลีย ปากีสถาน
เป็นต้น

ปลาหมึก

บริษัทซื้อวัตถุดิบปลาหมึกจากแหล่งธรรมชาติในประเทศทั้งหมด แหล่งวัตถุดิบที่สำคัญ คือ

ชายทะเลฝั่งอ่าวไทย และทะเลอันดามัน

อนึ่งการซื้อวัตถุดิบจากพ่อค้าท้องถิ่นมีประโยชน์อย่างยิ่ง เนื่องจากบริษัทจะมีความคล่องตัวมากกว่า

ในด้านข้อมูลข่าวสาร จึงทำให้สามารถจัดซื้อวัตถุดิบได้ตรงตามความต้องการของฝ่ายผลิต
อย่างไรก็ตามบริษัทจำเป็นต้องซื้อจากแพปลาด้วย เพื่อให้ได้ปริมาณมากพอ
และสามารถครอบคลุมแหล่งวัตถุดิบได้ ทั่วประเทศ

2. ปัญหาเกี่ยวกับวัตถุดิบ

เปิดเผยไว้แล้วในหัวข้อ “ปัจจัยความเสี่ยง” และ “โอกาสและอุปสรรคในอตุสาหกรรม”

ค. ผลกระทบต่อสิ่งแวดล้อม

  - ระบบบำบัดน้ำเสีย

1. โรงงานแห่งแรก

โรงงานแห่งแรกของบริษัท ห้องเย็นเอเชี่ยน ซีฟู้ด จำกัด (มหาชน) ที่คลองเตย (
ประกอบกิจการผลิตและส่งออกปลาทรายแช่แข็ง และปลาหมึก)
ได้มีการใช้ระบบบำบัดน้ำเสียร่วมกับผู้ให้เช่าสถานที่ซึ่งมีอยู่แต่เดิม
และกระทรวงอุตสาหกรรมได้ตรวจสอบมาตรฐานแล้วว่าเป็นไปตามที่กำหนด
จึงได้ออกใบอนุญาตประกอบกิจการให้กับโรงงานเก่า

2. โรงงานแห่งที่ 2

โรงงานแห่งที่ 2 ของบริษัท และเป็นที่ตั้งสำนักงานใหญ่ ที่สมุทรสาคร
(ประกอบกิจการผลิตและส่งออกกุ้งแช่แข็ง)
บ่อบำบัดน้ำเสียได้รับการตรวจสอบมาตรฐานโดยกระทรวงอุตสาหกรรมแล้วว่าเป็นไปตามมาตรฐานที่กำหนด
จึงได้ออกใบอนุญาตประกอบกิจการโรงงานให้กับโรงงาน

3. โรงงานของบริษัทย่อย

โรงงานของบริษัท ห้องเย็นเอเชี่ยนซีฟู้ด (สุราษฎร์ธานี) จำกัด
มีบ่อบำบัดน้ำเสียถูกต้องเป็นไปตามมาตรฐานที่กำหนด

- ผลกระทบของกระบวนการผลิต และวัตถุดิบเหลือใช้ที่มีต่อสิ่งแวดล้อม - ไม่มี -

ง. งานที่ยังไม่ได้ส่งมอบ - ไม่มี -